kalixlouiis/myanmar-wikipedia-corpus huggingface dataset:
ဆန်တစ်စိတ်ချက် ထမင်းနှင့်ဟင်းကို သုံးဆောင်ပြီး ဘုရားရှင်ထံ ချဉ်းကပ်၍ မအီမသာဖြစ်နေသော ပသေနဒီကောသလမင်းကို ဘုရားရှင်က “မနုဇဿ သဒါ အစရှိသော ဂါထာကို မိန့်တော်မူပါသည်။
ကောသလမင်းက နောက်ကပါလာသော သုဒဿနလုလင်အား ယင်းဂါထာကို ဘုရားရှင်ထံမှ သင်ယူစေပြီး ပွဲတော်တည်ရာ၌ ရွတ်စေရာ တစ်စလယ်ချက် ထမင်းဖြင့် မျှတနိုင်ပြီး ကောင်းစွာလျော့ပါး ကိုယ်ကိုသုံးသပ်ပြီး “ဥဘယေန ဝတ” အစရှိ ဥဒါန်းစကားကို ကျူးရင့်ပုံကို ပြဆိုသည့်သုတ်။
-သံ၊၁၊၉၇-၈။
သံ၊မြန်၊၁၊၉၄-၅။
သံ၊ဋ္ဌ၊၁၊၁၅၀။
သံ၊ဋီ၊၁၊၁၉၆။
-သံယုတ္တနိကာယ၊ သဂါထာဝဂ္ဂသံယုတ္တ၊ ၃-ကောသလသံယုတ္တ၊ တတိယဝဂ္ဂ။
ကောသလဘုရင်ကြီး၏ ချစ်လှစွာသော အဖွားအို ကွယ်လွန်မှုနှင့် ဆက်စပ်၍ ကောသလဘုရင်က ဖြစ်နိုင်လျှင် ဆင်ရတနာ, မြင်းရတနာ, အခွန်တစ်သိန်းထွက်သော ရွာကြီး, ဇနပုဒ်တို့နှင့် လဲလို့ရလျှင် လဲလိုပါကြောင်း ဝမ်းနည်းစွာလျှောက်ထားရာတွင် ဘုရားရှင်က မြေအိုး မြေခွက်ဥပမာဖြင့် သတ္တဝါအားလုံး သေဆုံးခြင်း သဘောရှိပုံ၊ သေဆုံးရခြင်းလျှင် အဆုံးရှိပုံ၊ သေဆုံးရခြင်း သဘောကို မလွန်မြောက်နိုင်ပုံတို့ကို ဟောတော်မူသည့်သုတ်။
-သံ၊၁၊၉၄။
သံ၊မြန်၊၁၉၆-၉။
သံ၊ဋ္ဌ၊၁၊၁၄၉-၁၅၀။
သံ၊ဋီ၊၁၊၁၉၄-၅။
-သံယုတ္တနိကာယ၊ သဂါထာဝဂ္ဂသံယုတ္တ၊ ၃-ကောသလသံယုတ္တ၊ တတိယဝဂ္ဂ၊ ပဌမသုတ္တ။
ဘုရားရှင် ကောသလနိုင်ငံ သာဝတ္ထိမြို့၊ ဇေတဝန်ကျောင်းတော်၌ သီတင်းသုံးနေတော်မူစဉ် ၁။
တမော တမပရာယနပုဂ္ဂိုလ်၊ ၂။
တမော ဇောတိပရာယနပုဂ္ဂိုလ်၊ ၃။
ဇောတိ တမပရာယနပုဂ္ဂိုလ်၊ ၄။
ဇောတိ ဇောတိပရာယနပုဂ္ဂိုလ်၊ ဟူသော ပုဂ္ဂိုလ်လေးမျိုးကို ဥပမာများဖြင့် ကောသလဘုရင်အား ဘုရားရှင် အကျယ် ဟောတော်မူသည့်သုတ်။
အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ များစွာပါရှိပါသည်။
-သံ၊၁၊၃၉၂-၃။
သံ၊မြန်၊၁၊၄၀၀-၁။
သံ၊ဋ္ဌ၊၂၊၁၄၇။
သံ၊ဋီ၊၂၊၁၅၃။
-သံယုတ္တနိကာယ၊ နိဒါနဝဂ္ဂသံယုတ္တ၊ ၄-အနမတဂ္ဂသံယုတ္တ၊ ၂-ဒုတိယဝဂ္ဂ၊ ဒသမသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ဂိဇ္ဈကုဋ်တောင်ကျောင်းတော်၌ သီတင်းသုံးနေတော်မူစဉ် “ရဟန်းတို့ သံသရာဝဋ်ဆင်းရဲ၏ အစကို မသိနိုင်ကြ၊ အဝိဇ္ဇာဖြင့် ပညာမျက်စိကို ပိတ်ဖုံး၍ ကဏှာဖြင့် ဖွဲ့တုတ်ချည်နှောင်လျက် သံသရာတစ်လွှား၌ ထက်အောက် စုံဆန် အဖန်ဖန် ပြေးလွှားနေရသော သတ္တဝါတို့၏ သံသရာ၏ စတင်ဖြစ်ရာ ရှေ့ပိုင်းကိုလည်း မသိနိုင်ကြ။
ရဟန်းတို့ တစ်ကမ္ဘာပတ်လုံး ထက်အောက် စုံဆန် အဖန်ဖန်အထပ်ထပ် ဖြစ်နေသော သတ္တဝါတို့၏ အရိုးဆက်, အရိုးပုံ, အရိုးစုများကို စုဆောင်းထားလျှင် စုပုံထားသည့်အတိုင်း မပျက်မစီးလျှင် ထိုအရိုးဆက်, အရိုးပုံ အရိုးစုသည် ဤဝေပုလ္လတောင်ပမာဏ ရှိနိုင်ကုန်ရာ၏။
အဘယ့်ကြောင့်နည်းဟူမူကား? သံသရာ၏အစ, ရှေးအဖို့အစုကို မသိနိုင်ကြခြင်းကြောင့်တည်း။
ရှည်မြင့်စွာသော ကာလပတ်လုံး ထက်မြက်သောဆင်းရဲအမျိုးမျိုးကို အဖန် ဖန် အထပ်ထပ် ခံစားခဲ့ရလေပြီ။
သင်္ချိုင်းမြေကို တိုးပွားလှစေခဲ့ရပြီ။
ထို့ကြောင့် သင်္ခါရတရားအားလုံးတို့၌ ဝိပဿနာဉာဏ်, မဂ်ဉာဏ်, ဖိုလ်ဉာဏ်တို့ဖြင့် သံသရာ ဆင်းရဲဒုက္ခအပေါင်းက လွတ်မြောက်အောင် အားထုတ်သင့်ပေပြီ” အစရှိသည်ဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
အဋ္ဌကထာ, ဋီကာတို့၌ ဖွင့်ဆိုချက်များ များစွာ ပါရှိပါသည်။
-အံ၊၂၊၄၀၃။
အံ၊မြန်၊၂၊၅၁၀။
အံ၊ဋ္ဌ၊၃၊၁၄၆-၈။
အံ၊ဋီ၊၃၊၁၄၉-၁၅၃။
-အင်္ဂုတ္တရနိကာယ၊ သတ္တကနိပါတ၊ ၂-အနုသယဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် အာဟုနေယျ, ပါဟုနေယျ, ဒက္ခိဏေယျ, အဉ္ဇလိကရဏီယ, အနုတ္တရံ ပုညက္ခေတ္တံ လောကဿ ဂုဏ်တော်တို့နှင့် ပြည့်စုံတော်မူသော ဥဘတော ဘာဂဝိမုတ္တ, ပညာဝိမုတ္တ, ကာယသက္ခီ, ဒိဋ္ဌိပ္ပတ္တ, သဒ္ဓါဝိမုတ္တ, ဓမ္မာနုသာရီ, သဒ္ဓါနုသာရီ-ဟူသော ပုဂ္ဂိုလ် (၅)ယောက်တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၃၊၁၁၅။
အံ၊မြန်၊၃၊၁၁၆။
အံ၊ဋ္ဌ၊၃၊၂၄၀။
-အင်္ဂုတ္တရနိကာယ၊ အဋ္ဌကနိပါတ၊ ၂-ဒုတိယပဏ္ဏာသက၊ (၆) ၁-ဂေါတမီဝဂ္ဂ၊ နဝမသုတ္တ။
ဘုရားရှင် ကောလိယဇနပုဒ် ကောလိယနိဂုံး ကက္ကရပတ္တရွာ၌ သီတင်းသုံးတော်မူနေစဉ် အာဟုနေယျ, ပါဟုနေယျ, ဒက္ခိဏေယျ, အဉ္ဇလိကရဏီယ, အနုတ္တရံ ပုညက္ခေတ္တံ လောကဿဖြစ်သော အရိယာပုဂ္ဂိုလ် (၈)ယောက်တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၃၊၁၁၆။
အံ၊မြန်၊၃၊၁၁၆-၇။
-အင်္ဂုတ္တရနိကာယ၊ ... ဒသမသုတ္တ။
ဘုရားရှင် ကက္ကရပတ္တရွာ၌ သီတင်းသုံးနေတော်မူစဉ် အထက်သုတ်တော် အတိုင်း အရိယာပုဂ္ဂိုလ် (၈)ယောက်တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၃၊၁၇၉။
အံ၊မြန်၊၃၊၁၈၁။
-အင်္ဂုတ္တရနိကာယ၊ နဝကနိပါတ၊ ၁-ပဌမပဏ္ဏာသက၊ ၁-သမ္ဗောဓိဝဂ္ဂနဝမသုတ္တ။
ဘုရားရှင် မဂဓနိုင်ငံ ရာဇဂြိုဟ်မြို့ ဂိဇ္ဈကုဋ်တောင်၌ သီတင်းသုံးနေတော်မူစဉ် အထက်သုတ်တော်အတိုင်း အရိယာပုဂ္ဂိုလ် (၈)ယောက်၌ သောတာပတ္တိဖလ သစ္ဆိကိရိယာယ ပုထုဇဉ်ပုဂ္ဂိုလ်ထည့်၍ အရိယာပုဂ္ဂိုလ် (၉)ယောက်တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၁၊၁၀၁-၃။
သံ၊မြန်၊၁၊၉၈-၁၀၀။
သံ၊ဋ္ဌ၊၁၊၁၅၃-၄။
သံ၊ဋီ၊၁၊၁၉၉-၂၀၀။
-သံယုတ္တနိကာယ၊ သဂါထာဝဂ္ဂသံယုတ္တ၊ ၃-ကောသလသံယုတ္တ၊ ၃-တတိယဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် နေမွန်းတည့်အခါ၌ ရောက်လာသော ကောသလမင်းအား အရပ်လေးမျက်နှာမှ တိမ်တိုက်နှင့် တူသော တောင်ကြီးများ သတ္တဝါအားလုံးတို့ကို ကြိတ်လျက်လာသည့် ပြင်းထန် ကြမ်းကြုတ်သော ဘေးကြီးဖြစ်ပေါ်လာလျှင် တရားကျင့်ခြင်း၊ အညီအမျှကျင့်ခြင်း၊ ကုသိုလ် ကောင်းမှုပြုခြင်းမှတစ်ပါး အခြားပြုဖွယ်များ မရှိတော့သကဲ့သို့ အိုခြင်း, သေခြင်း တရားတို့ နှိပ်စက်လာလျှင်လည်း စစ်အင်္ဂါလေးပါးဖြင့် စစ်ထိုးဖို့ရာမရှိသကဲ့သို့ တရားကျင့်ခြင်း၊ အညီအမျှကျင့်ခြင်း၊ ကုသိုလ်ကောင်းမှုပြုခြင်းမှတစ်ပါး အခြား ပြုဖွယ်များမရှိတော့ပုံကို ဘုရားရှင်အားလျှောက်ထားရာ ဤအတိုင်းပင် ပြုလုပ်ရမည်ဟု ကောသလဘုရင်အား ဘုရားရှင် မိန့်ကြားတော်မူသည့်သုတ်။
အဋ္ဌကထာ, ဋီကာတို့၌ မှတ်သားဖွယ်ရာ ဖွင့်ဆိုချက်များရှိပါသည်။
-သံ၊၃၊၄၀၃။
သံ၊မြန်၊၃၊၄၀၉။
-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၆-အဘိသမယဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မုံညှင်းစေ့ခန့်ရှိသော ကျောက်စရစ်ခဲ (၇)ခဲတို့ကို ဟိမဝန္တာတောင်မင်း၏အနီး၌ချထားပြီး ယင်းတို့ကို ဟိမဝန္တာတောင်မင်းနှင့် နှိုင်းယှဉ်ပြတော်မူပြီးသောတာပန်ပုဂ္ဂိုလ်၏ ကုန်လွန်ပြီးသောဆင်းရဲဒုက္ခတို့မှာ များပြားလှပြီး ကြွင်းကျန်သော (၇)ဘဝတာ၌ဖြစ်သော ဆင်းရဲဒုက္ခတို့မှာ အနည်းငယ်မျှသာဖြစ်တော့သကဲ့သို့ သစ္စာလေးအင်သိမြင်ရန် အားထုတ်သင့်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၄၀၃-၄။
သံ၊မြန်၊၃၊၄၀၉-၄၁၀။
-သံယုတ္တနိကာယ၊ မဟာဝဂ္ဂသံယုတ္တ၊ ... ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဟိမဝန္တာတောင်ကြီးသည် မုန်ညင်းစေ့ခန့် ကျောက်စရစ်ခဲ (၇)ခဲတို့ကိုထား၍ ကုန်ခမ်းပျက်စီး သွားသကဲ့သို့ သောတာပတ္တိမဂ်ဉာဏ်နှင့်ပြည့်စုံပြီးသော အရိယာသာဝက၏ ကုန်ပြီးသော ဆင်းရဲဒုက္ခတို့သည် များပြားလှကုန်၏။
ထို့ကြောင့် သစ္စာသိမြင် ကျွတ်တန်း ဝင်အောင် အားထုတ်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၉၉-၁၀၀။
သံ၊မြန်၊၁၊၉၆-၈။
သံ၊ဋ္ဌ၊၁၊၁၅၀-၃။
သံ၊ဋီ၊၁၊၁၉၆-၉။
-သံယုတ္တနိကာယ၊ သဂါထာဝဂ္ဂသံယုတ္တ၊ ၃-ကောသလသံယုတ္တ၊ တတိယဝဂ္ဂ၊ စတုတ္ထသုတ်။
ကောသလဘုရင်က မေးလျှောက်သဖြင့် (က)ပေးလှူရမည့်ပုဂ္ဂိုလ်၊ (ခ)အကျိုး ကြီးမားစေနိုင်သော အလှူခံပုဂ္ဂိုလ်တို့ကို တိုက်ပွဲဝင်မည့်စစ်သူရဲ ဥပမာဖြင့် ဘုရားရှင် ဟောတော်မူသည့်သုတ်။
ဤသုတ်၌ ဂါထာ, စုစ္ဆိယ နှစ်မျိုးဖြင့် ဟောတော်မူပါသည်။
အဋ္ဌကထာ၌-ကောသလဘုရင်၏ ဤမေးခွန်းနှစ်မျိုး ဖြစ်ပေါ်လာပုံ၊ ဘာသာရေးပြဿနာတစ်ရပ်ကို ရာဇပရိယာယ်ဖြင့် ဖြေရှင်းပုံကို လေ့လာနိုင်ပါသည်။
-သံ၊၁၊၁၀၄။
သံ၊မြန်၊၁၊၁၀၁။
သံ၊ဋ္ဌ၊၁၊၁၅၅-၆။
သံ၊ဋီ၊၁၊၂၀၁-၂။
-သံယုတ္တနိကာယ၊ ၄-မာရသံယုတ္တ၊ ပဌမဝဂ္ဂ၊ ပဌမသုတ်။
ဘုရားရှင် သဗ္ဗညုဘုရားရှင် ဖြစ်တော်မူပြီး သတ္တသတ္တာဟစံနေတော်မူစဉ် အဇပါလညောင်ပင်ရင်း၌ သီတင်းသုံးတော်မူနေစဉ် “ဒုက္ကရစရိယာအကျင့်ကို ကျင့်ခြင်းမှ ငါလွတ်မြောက်ခဲ့လေပြီ၊ အကျိုးမဲ့နှင့်စပ်သော ထိုဒုက္ကစရိယာအကျင့်မှ လွတ်မြောက်ခြင်းသည် ကောင်းလေစွတကား၊ ကိလေသာတို့မှ လွတ်မြောက်၍ သဗ္ဗညုတဉာဏ်ကို ရခြင်းသည် ကောင်းလေစွတကား”ဟု စိတ်အကြံအစည် ဖြစ်တော်မူနေသော ဘုရားရှင်အား မာရ်နတ်ရောက်လာပြီး သတ္တဝါတို့သည် ခေါင်းပါးသောအကျင့်မှ ဖဲခွာကြကုန်သောကြောင့် မစင်ကြယ်ကြကုန်။
သင်သည် မစင်ကြယ် ပါပဲလျက် စင်ကြယ်၏ဟု မှတ်ထင်ဘိ၏။
စင်ကြယ်သောခရီးမှ လွဲချော်နေလေပြီဟု ပြောဆိုရာ မာရ်နတ်မှန်းသိတော်မူသဖြင့် အနတ္ထသံဟိတံ ဉတွာ အစရှိသောနှစ်ဂါထာဖြင့် အတ္တကိလမထအကျင့်ကို စွန့်လွှတ်ခဲ့ပုံ၊ သီလ, သမာဓိ, ပညာကျင့်စဉ်ကြောင့် အရဟတ္တဖိုလ်သို့ ရောက်တော်မူခြင်းကြောင့် သင်ရှုံးပြီဟု မာရ်နတ်အား ဘုရားရှင် မိန့်တော်မူသည့်သုတ်။
အဋ္ဌကထာ, ဋီကာတို့၌ သိမှတ်ဖွယ်များကို ဖွင့်ဆိုထားပါသည်။
-သံ၊၁၊၁၀၆။
သံ၊မြန်၊၁၊၁၀၂-၃။
သံ၊ဋ္ဌ၊၁၊၁၅၇။
သံ၊ဋီ၊၁၊၂၀၃-၄။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ၁-ပဌမဝဂ္ဂ၊ စတုတ္ထသုတ်။
ဘုရားရှင် ကာသိနိုင်ငံ ဗာရာဏသီမြို့တော်အနီး ဣသိပတန မိဂဒါယ၌ သီတင်းသုံးတော်မူစဉ် ပထမဝါတွင်းကာလ၌ မိမိ၏ အနုတ္တရာဝိမုတ္တိ အနုပ္ပတ္တဓမ္မ၊ အနုတ္တရာဝိမုတ္တိ သစ္ဆိကတဓမ္မနှင့် ရဟန်းတို့၏ ယင်းဓမ္မတို့ကို ရဟန်းတော်တို့အား ဟောကြားတော်မူနေစဉ် ပါပိမမာရ်နတ်က “ဗဒ္ဓေါသိ” အစရှိသော ဂါထာကိုရွတ်ဆို၍ ပြောဆိုရာ ဘုရားရှင်က “မုတ္တာဟံ” အစရှိသော ဂါထာဖြင့် မာရ်နတ်ကျော့ကွင်းမှ လွတ်မြောက်တော်မူပုံ၊ မာရ်နတ်ကျော့ကွင်းကို ဖျက်ဆီးတော်မူပြီးပုံကို ပြန်လည်၍ မိန့်တော်မူသည့်သုတ်။
-သံ၊၁၊၁၀၆-၇။
သံ၊မြန်၊၁၊၁၀၃-၄။
သံ၊ဋ္ဌ၊၁၊၁၅၇-၈။
၂၀၄-၅။
-သံယုတ္တနိကာယ ... ပဉ္စမသုတ်။
(ဝိ၊၃၊၂၅-၂၈-၂၉။
) ဘုရားရှင် ကာသိနိုင်ငံ ဗာရာဏသီမြို့တော်အနီး ဣသိပတန မိဂဒါယ၌ ပထမဝါကျွတ်တော်မူပြီး မိမိနှင့် ခြောက်ကျိပ်သော ရဟန်းတော်များ နတ်, လူတို့၏ ကျော့ကွင်းအားလုံးတို့မှ လွတ်မြောက်တော်မူပြီးကြပုံကို မိန့်ကြားတော်မူပြီး (က) ရည်ရွယ်ချက်၊ (ခ) တားမြစ်ချက်၊ (ဂ) ညွှန်ကြားချက်၊ (ဃ) အကျိုးကျေးဇူးတို့ပါရှိသော သာသနာပြု မိန့်ခွန်းတော်ကိုမြွက်ကြား၍ သာသနာပြုရန်စေလွှတ်တော်မူပြီး ကိုယ်တော်တိုင် သေနာနိဂုံးအနီး ဥရုဝေဠတောသို့ သာသနာပြုကြွတော်မူမည်ကို ရဟန်းခြောက်ကျိပ်တို့အား မိန့်ကြားတော်မူနေစဉ် မာရ်နတ်က အထက်သုတ်အတိုင်း ပြောကြားသည်ကို ပြန်လည်ရှင်းလင်း မိန့်ကြားတော်မူသည့်သုတ်။
သံ၊မြန်၊၁၊၁၀၆။
သံ၊ဋ္ဌ၊၁၊၁၆၁။
သံ၊ဋီ၊၁၊၂၀၈။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ပဌမဝဂ္ဂ၊ နဝမသုတ်။
ရာဇဂြိုဟ်မြို့ ဝေဠုဝန်ကျောင်းတော်၌ လူတို့အသက်တိုပုံ၊ တမလွန်ဘဝသို့ သွားရောက်ရပုံ၊ ကုသိုလ်ပြုသင့်ပုံ၊ ဗြဟ္မစရိယကို ကျင့်သင့်ပုံ၊ မသေသောသူ မရှိပုံ၊ အသက်အရှည်ဆုံးသူသည် အနှစ်တစ်ရာ၊ တစ်ရာကျော်ကျော်သာ အသက်ရှည်ပုံအစရှိသည်တို့ကို ဘုရားရှင်က ရဟန်းတော်တို့အား ဟောတော်မူပါသည်။
မာရ်နတ်က လူတို့အသက်ရှည်ပုံကို ဘုရားရှင်အား လျှောက်ထားရာ ဘုရားရှင်က ဦးခေါင်း မီးလောင်နေသောသူကဲ့သို့ သုစရိုက်တရားများကိုကျင့်သင့်ပုံ အစရှိ သည်တို့ကို ရဟန်းတော်တို့အား ဟောတော်မူသည့်သုတ်။
-သံ၊၁၊၁၁၀။
-သံယုတ္တနိကာယ၊ ... ဒသမသုတ်။
အထက်သုတ်တော်အတိုင်း ဘုရားရှင်က ရဟန်းတော်တို့အား ဟောတော်မူသည့်အခါ မာရ်နတ်က ဘုရားရှင်အား “သတ္တဝါတို့ အသက်မချုပ်ပုံ”ကို ရထားဘီး နှင့် ပုံတောင်းဥပမာဖြင့် လျှောက်ထားရာ မြစ်ငယ်ရေဥပမာဖြင့် ပြန်လည်၍ ဟောကြားတော်မူသည့်သုတ်။
-သံ၊၁၊၁၁၆-၇။
သံ၊မြန်၊၁၊၁၁၂-၃။
သံ၊ဋ္ဌ၊၁၊၁၆၅။
သံ၊ဋီ၊၁၊၂၁၂-၃။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ်၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်ဝယ် ရဟန်းတော်တို့အား နိဗ္ဗာန်နှင့်စပ်သော တရားတော်ကို ဟောတော်မူစဉ် ရဟန်းတို့၏ ပညာမျက်စိပျက်စီးစေရန် နှောက်ယှက်လိုသဖြင့် လယ်သမားအသွင်ဖြင့် မာရ်နတ်ရောက်ရှိပြီး “အဇ္ဈတ္တိကာယတန ၆-ပါး၊ ဗဟိဒ္ဓါယတန ၆-ပါး၊ ဖဿာယတန ၆-ပါး၊ ဝိညာဏာယတန ၆-ပါးတို့သည် ကျွန်ုပ်၏ဥစ္စာပစ္စည်းများဖြစ်၍ သင် ဘယ် ကိုသွားသွား ကျွန်ုပ်၏နယ်ပယ်မှ မလွတ်မြောက်နိုင်ပုံကို အသီးသီးလျှောက်ထားသဖြင့် တဏှာ, ဒိဋ္ဌိတို့မှ လွတ်မြောက်တော်မူပြီးသော ငါဘုရားသွားရာလမ်းခရီးကို သင်မာရ် နတ် မြင်နိုင်လိမ့်မည်မဟုတ်-ဟု ဘုရားရှင် အကျယ်ရှင်း၍ ဟောတော်မူသည့်သုတ်။
-သံ၊၁၊၁၁၅-၆။
သံ၊မြန်၊၁၊၁၁၁-၂။
သံ၊ဋ္ဌ၊၁၊၁၆၄-၅။
သံ၊ဋီ၊၁၊၂၁၁-၂။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ္ဂ၊ အဋ္ဌမသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ပဉ္စသာလာဗြာဟ္မဏရွာ၌ သီတင်းသုံးတော်မူစဉ် မာရ်နတ်၏ ပူးဝင်လှည့်ပတ်မှုကြောင့် ဆွမ်းမရဘဲ ပြန်ကြွတော်မူလာသော ဘုရားရှင်အား နောက်တစ်ကြိမ် ဆွမ်းခံပြန်ဝင်ရန် လူအဟန် ဖန်ဆင်ထားသော မာရ်နတ်အား ဘုရားရှင်က “ဘုရားရှင်ကိုထိပါး၍ သင်ပြုထားသော မကောင်းမှု အကျိုးမပေးဟု မှတ်ထင်သလော? အာဘဿရာဗြဟ္မာကြီးတို့ကဲ့သို့ ရာဂအစရှိသော ကြောင့်ကြမှုကင်းပြီးသော ငါ ဘုရားရှင်တို့သည် ပီတိအစာဖြင့် ချမ်းသာစွာ အသက် မွေးတော်မူကုန်အံ့”ဟု မိန့်ကြားတော်မူရာ မိမိကို ဘုရားရှင်သိသွားပြီဟု ကိုယ်စိတ် နှစ်ဖြာ ဆင်းရဲစွာဖြင့် မာရ်နတ် ပြန်သွားကွယ်ပျောက်သွားသည်ကို ပြဆိုသည့်သုတ်။
အဋ္ဌကထာ, ဋီကာတို့၌ ပါဟုနက = အာဂန္တုက ပဏ္ဏာကာရအဖွင့် မာရ်နတ် နှောက်ယှက်ခြင်းကြောင့် သူငယ်မငါးရာကို သောတာပန် မဖြစ်တော့ပုံနှင့် မာရာဝဋ္ဋနအကြောင်းအစရှိသော မှတ်သားဖွယ်များ, ဖွင့်ဆိုချက်များ ပါရှိပါသည်။
-သံ၊၁၊၄၄၅။
သံ၊မြန်၊၁၄၅၉။
သံ၊ဋီ၊၂၊၁၈၃။
-သံယုတ္တနိကာယ၊ နိဒါနဝဂ္ဂသံယုတ္တ၊ ၈-လက္ခဏသံယုတ္တ၊ ၁-ပဌမဝဂ္ဂ၊ တတိယသုတ်။
(ဝိ၊၁၊၁၄၅။
ဝိ၊ဋ္ဌ၊၂၊၉၈။
) ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးတော်မူစဉ်-အရှင်လက္ခဏထေရ်၏ မေးလျှောက်ချက်အရ ကောင်းကင်၌ အသားတစ် ပြိတ္တာသတ္တဝါကို တွေ့မြင်ခဲ့ပါကြောင်း ဖြေကြားရာ၌ ဘုရားရှင်က “ယင်း အသားတစ် ပြိတ္တာသတ္တဝါသည် ဤရာဇဂြိုဟ်မြို့တော်၌ သားမုဆိုးဖြစ်ခဲ့ဖူးကြောင်း မိန့်ကြားတော် မူသည့်သုတ်။
-သံ၊၁၊၁၁၄-၅။
သံ၊မြန်၊၁၊၁၁၁။
သံ၊ဋ္ဌ၊၁၊၁၆၃-၄။
သံ၊ဋီ၊၁၊၂၁၁။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ္ဂ၊ သတ္တမသုတ်။
ဘုရားရှင် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရ သာလာကျောင်းတော်၌ ဆဖဿာယတန ဓမ္မကထာဖြင့် ရဟန်းတို့အား သိမြင်အောင်ပြသ, ဆောက်တည်, ထက်သန် ရွှင်လန်းစေတော်မူနေသည်ကို မာရ်နတ် သိမြင်သဖြင့် ရဟန်းတို့၏ ပညာစက္ခုပျက်စီးစေရန် အနီးအနားသို့ ရောက်လာပြီး ပြင်းထန်သော မိုးခြိမ်းသံဖြစ်အောင် ပြုလုပ်လေသည်။
ရဟန်းတပါးက အခြား ရဟန်းတစ်ပါးကို “မြေကြီးပြိုသည် ထင်၏”ဟုပြောဆိုသည့်အခါ ဘုရားရှင်က “သင်တို့ ပညာစက္ခုပျက်စီးစေရန် မာရ်နတ်နှောက်ယှက်သည့်အသံ” ဖြစ်ကြောင်း မိန့်ကြားတော်မူပြီး မာရ်နတ်အား “ရူပါ-သဒ္ဒါ” အစရှိသော နှစ်ဂါထာဖြင့် မိန့်ကြားတော်မူပုံ၊ မာရ်နတ်စိတ်ပျက် ပြန်သွားပုံကို မိန့်ကြားတော်မူသည့်သုတ်။
-သံ၊၂၊၂၆၉-၂၇၀။
သံ၊မြန်၊၂၊၂၆၂။
သံ၊ဋ္ဌ၊၃၊၁၅။
သံ၊ဋီ၊၂၊၂၉၃။
-သံယုတ္တနိကာယ၊ သဠာယတနဝဂ္ဂသံယုတ္တ၊ သဠာယတနသံယုတ္တ၊ (၇) ၂-မိဂဇာလဝဂ္ဂ၊ နဝမသုတ်။
ဖဿာယတန(၆)ပါးတို့၏ သမုဒယ, အတ္ထင်္ဂမ, အဿာဒ, အာဒီနဝ, နိဿရဏကိုမှန်ကန်စွာ မသိသောရဟန်းသည် ဗြဟ္မစရိယကို မကျင့်သုံးရသေး။
ထိုရဟန်းသည် ဤဓမ္မဝိနယသာသနာတော်မှ အဝေးကြီး ဝေးကွာသူပေတည်းဟု ဘုရားရှင်က မိန့်ကြားတော်မူသည့်အခါ အညတရရဟန်းက မိမိသည် ဤ သာသနာတော်၌ ပျက်စီးသူဖြစ်ပါကြောင်း၊ ဖဿာယတနခြောက်ပါးတို့၏ သမုဒယ အစရှိသည်ကို မသိပါကြောင်း လျှောက်ထားပါသည်။
ဘုရားရှင်က ဖဿာယတနခြောက်ပါးတို့တွင် တစ်ပါးစီကို ထုတ်ပြ၍ ယင်းကို တဏှာ, မာန, ဒိဋ္ဌိတို့ဖြင့် မရှုမြင်သောရဟန်းသည် ဖဿာယတန ခြောက်ပါးကို မှန်ကန်စွာ ဝိပဿနာပညာ, မဂ်ပညာဖြင့် ကောင်းမွန်စွာသိမြင်သူ ဖြစ်ကြောင်း၊ ဤသို့သိမြင်သည်ရှိသော် သင်သည်ဒုက္ခ၏ ကုန်ဆုံးရာနိဗ္ဗာန်ပေတည်းဟု ဖဿာယတန တစ်ပါးစီကို ထုဟ်ပြ၍ ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌လည်း ဖွင့်ဆိုချက်များရှိပါသည်။
-သံ၊၂၊၂၇၀။
သံ၊မြန်၊၂၊၂၆၃။
သံ၊ဋီ၊၂၊၂၉၄။
-သံယုတ္တနိကာယ၊ သဠာယတနဝဂ္ဂသံယုတ္တ၊ သဠာယတနသံယုတ္တ၊ (၇)၂မိဂဇာလဝဂ္ဂ၊ ဒသမသုတ်။
အထက်ပါ သုတ်တော်အတိုင်း မိန့်ကြားတော်မူပြီး ဖဿာယတန ခြောက်ပါးကို တဏှာ, မာန, ဒိဋ္ဌိတို့ဖြင့် မရှုမြင်သူသည် ဖဿာယတနခြောက်ပါးကို နောက်ထပ်တဖန်မဖြစ်အောင် ပယ်ပြီးသူဖြစ်လတ္တံ့ဟု အညတရရဟန်းအား ဘုရားရှင် ဟောတော်မူသည့်သုတ်။
-သံ၊၂၊၂၇၁။
သံ၊မြန်၊၂၊၂၆၃-၄။
သံ၊ဋ္ဌ၊၃၊၁၆။
-သံယုတ္တနိကာယ၊ သဠာယတနဝဂ္ဂသံယုတ္တ၊ သဠာယတနသံယုတ္တ၊ (၇)၂မိဂဇာလဝဂ္ဂ၊ ဧကာဒသမသုတ်။
အထက်သုတ်တော်အတိုင်း ဘုရားရှင်၏ မိန့်ကြားတော်မူချက်ကို အညတရရဟန်း လျှောက်ထားသည့်အခါ ဖဿာယတနခြောက်ပါးကို အနတ္တ လက္ခဏသုတ်တော် ဒေသနာနည်းဖြင့် အရဟတ္တဖိုလ်ဆိုက်အောင် အညတရ ရဟန်းအား ဘုရားရှင် ဟောတော်မူသည့်သုတ်။
-သံ၊၁၊၁၁၃-၄။
သံ၊မြန်၊၁၊၁၁၀။
သံ၊ဋ္ဌ၊၁၆၃။
သံ၊ဋီ၊၁၊၂၁၀-၁။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ၂-ဒုတိယဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဥပါဒါနက္ခန္ဓာငါးပါး နှင့်စပ်၍ ဟောတော်မူအပ်သော ဘုရားရှင်၏တရားတော်ကို ရိုသေစွာ စိတ်ပါလက်ပါ အာရုံစိုက်၍ နာယူနေကြသောရဟန်းတို့၏ ပညာစက္ခုပျက်စီးစေရန် နွားယောင်ဆောင်၍ သပိတ်များရှိရာသို့ ဝင်လာသောမာနတ်ကို နွားအစစ်မဟုတ်ကြောင်း ရဟန်းတို့အား ဘုရားရှင် မိန့်ကြားတော်မူသည့်သုတ်။
-သံ၊၁၊၁၁၃။
သံ၊မြန်၊၁၊၁၀၉-၁၁၀။
သံ၊ဋ္ဌ၊၁၊၁၆၃။
သံ၊ဋီ၊၁၊၂၁၀။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ၂-ဒုတိယယဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မာရ်နတ်က ဘုရားရှင်အား “အန္တလိက္ခစရော” အစရှိသော ဂါထာဖြင့် ပြောဆိုရာ ဘုရားရှင်က “မွေ့လျော်ဖွယ် အာရုံငါးပါးတို့၌ ငါဘုရား ဆန္ဒရာဂကင်းပြီးဖြစ်၍ မာရ်နတ် သင်ရှုံးပြီ”ဟု မိန့်ကြားတော်မူရာ မာရ်နတ်စိတ်ပျက်ပြီးပြန်သွားပုံကို ပြဆိုသည့်သုတ်။
-သံ၊၁၊၁၁၂-၃။
သံ၊မြန်၊၁၊၁၀၉။
သံ၊ဋ္ဌ၊၁၊၁၆၂။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ ဧကသာလာပုဏ္ဏားရွာ၌ လူပရိသတ်အား တရား ဟောတော်မူနေစဉ် တရားနာပရိသတ် ပညာမျက်စိပျက်စီးစေရန် ရည်ရွယ်၍ “နေတံ တဝ”အစရှိသော ဂါထာဖြင့် လျှောက်ထားလာသော မာရ်နတ်အား “မြတ်စွာဘုရားသည် ဝေနေယျတို့အလို့ငှါ ဟောတော်မူပုံ, မြတ်စွာဘုရားသည် လိုက်လျောမှု ရာဂ, ဆန့်ကျင်မှုဒေါသ-မှ လွတ်မြောက်တော်မူပြီ-ဟု မိန့်ကြားတော်မူရာ မာရ်နတ် စိတ်မချမ်းမသာဖြစ်သွားပုံကို ပြဆိုသည့်သုတ်။
-သံ၊၁၊၁၁၁။
သံ၊မြန်၊၁၊၁၀၇-၈။
သံ၊ဋ္ဌ၊၁၊၁၆၁-၂။
သံ၊ဋီ၊၁၊၂၀၉။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ်၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ ပရိသတ် မြောက်မြားစွာတို့အား တရားဟောတော်မူနေရာသို့ မာရ်နတ်ရောက်လာပြီးလျှင် “ကိန္ဒုသီဟော”အစရှိသော ဂါထာဖြင့် ပညာစက္ခုပျက်စီးအောင်ပြောဆိုလာရာ ဘုရားရှင်က “န ဒန္တိ ဝေ မဟာဝီရာ”အစရှိသော ဂါထာဖြင့် မိန့်ကြားတော်မူလိုက်ရာ မာရ်နတ်လုပ်ရပ် မအောင်မြင်သဖြင့် စိတ်ဆင်းရဲစွာပြန်သွားပုံကို ပြဆိုသည့်သုတ်။
-သံ၊၁၊၁၁၀-၁။
သံ၊မြန်၊၁၊၁၁၃-၄၊ သံ၊ဋ္ဌ၊၁၊၁၆၁။
-သံယုတ္တနိကာယ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ္ဂ၊ ပဌမသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ဂိဇ္ဈကုဋ်တောင် ညဥ့်မှောင်မိုက်ချိန် လွင်တီးခေါင်၌ သီတင်းသုံးတော်မူစဉ် ဘုရားရှင်အား ကြောက်လန့်စေရန် ဘုရားရှင်၏ အနီးအနား၌ ကျောက်တုံးကြီးများကို လှိမ့်ချလိုက်သောမာရ်နတ်အား “ဂိဇ္ဈကုဋ်တောင် တစ်ခုလုံးကို အကယ်၍ လှုပ်စေဦးတော့ ကိလေသာတို့မှ ကောင်းစွာလွတ်ပြီးသော ဘုရားရှင်တို့အား တုန်လှုပ်ခြင်းမရှိတော့”ဟု မိန့်တော်မူပုံကို ပြဆိုသည့်သုတ်။
-သံ၊၁၊၁၂၅-၈၊ သံ၊မြန်၊၁၊၁၂၁-၄။
သံ၊ဋ္ဌ၊၁၊၁၇၁-၃။
သံ၊ဋီ၊၁၊၂၂၀-၂။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ၃-တတိယဝဂ္ဂ၊ ပဉ္စမသုတ်။
ဘုရားရှင် သေနာနိဂုံး ဥရုဝေလတော အဇပါလညောင်ပင်၌ သီတင်းသုံးတော်မူစဉ်-ခုနစ်နှစ်လုံးလုံး နှိပ်စက်ဖို့ရန် အကြားအပေါက်ကိုရှာ၍ ဖဝါးခြေထပ် တကောက်ကောက်လိုက်နေသော်လည်း အကြားအပေါက် အပြစ်တစ်စုံတစ်ရာမတွေ့သဖြင့် လက်မှိုင်ချ ဇက်ကျိုး၍ မြေကြီးကို တုတ်ဖြင့်ခြစ်၍ ကြံမှိုင်နေသော မာရ်နတ် အထံသို့ တဏှာ အရတီ ရဂါဟူသော သမီးသုံးယောက်ရောက်လာပြီး အကြောင်း ဖြစ်ပုံကိုမေးမြန်း၍ တောဆင်ကိုဆောင်သကဲ့သို့ ထိုပုဂ္ဂိုလ်ကို ရာဂကျော့ကွင်းဖြင့် နှောင်ဖွဲ့၍ ခေါ်ဆောင်ခဲ့ပါအံ့ဟု ပြောဆိုပြီး ဘုရားရှင်အထံတော်သို့ သွားရောက်ကြပါသည်။
“ရဟန်း၊ အကျွန်ုပ်တို့သည် သင်၏ခြေရင်း၌ လုပ်ကျွေးပါအံ့ဟု ပြောဆိုကြသော်လည်း ဘုရားရှင်သည် ဥပဓိတို့ကုန်ရာ နိဗ္ဗာန်ကိုအာရုံပြုသောအားဖြင့် အရဟတ္တဖိုလ်ဖြင့် ယင်းတို့၏စကားကို နှလုံးမသွင်းပုံ၊ ယောက်ျားတို့၏ အလိုဆန္ဒ အမျိုးမျိုးရှိပုံကို ဆင်ခြင်ကြပြီး အပျိုအရွယ်အမျိုးသမီးတစ်ရာစီ၊ သားမဖွားမီ အမျိုးသမီးတစ်ရာစီ၊ တစ်ကြိမ်သားဖွားပြီး အမျိုးတစ်ရာစီ၊ နှစ်ကြိမ်သားဖွားပြီး အမျိုးသမီး တစ်ရာစီ၊ မိန်းမလတ်သဏ္ဌာန်တစ်ရာစီ၊ မိန်းမကြီးသဏ္ဌာန်တစ်ရာစီ၊ တစ်ယောက်စီ တစ်ယောက်စီ ဖန်ဆင်းပြီး ပြုစုလုပ်ကျွေးရန်ပြောကြားကြပါသည်။
အရဟတ္တဖိုလ်စိတ်ဖြင့် နိဗ္ဗာန်ကိုအာရုံပြုနေတော်မူသော ဘုရားရှင်အား မည်သို့မျှမတတ်နိုင်ကြသဖြင့် ဖခင်၏စကား မှန်ကန်ကြောင်းပြောကြားပြီး “ငါတို့သည် ရာဂမကင်းသေးသော သမဏ, ဗြာဟ္မဏတို့ ကြိုးစားပြီးဆွဲဆောင်ကြလျှင် နှလုံး ကွဲသူကွဲ၊ သွေးအန်သူသွေးအန်၊ ရူးသူရူး၊ စိတ်ပျံ့လွင့်သူ စိတ်ပျံ့လွင့်ဖြစ်ကြပြီး ခုတ်ထားသောကျူရိုးခြောက်သွေ့သွားသကဲ့သို့ ခြောက်သွေ့ညှိုးနွမ်းသွားကြသည်။
တဏှာ၊ အရတိ၊ ရဂါ နတ်သမီးသုံးယောက်တို့က အသီးအသီးလျှောက်ထားသည့်စကားကို အသီးအသီး ဖြေကြားတော်မူသည်။
သမီးသုံးယောက် စစ်ရှုံး၍ ပြန်လာသည်ကိုမြင်လျှင် မာရ်နတ်က ဂါထာနှစ်ခုဖြင့်ရွတ်ဆိုပုံ၊ မာရ်နတ်မင်းသမီး သုံးယောက်တို့လည်း ဝါဂွမ်းမှုတ်လွှင့်လိုက်သကဲ့သို့ ကွယ်ပျောက်သွားပုံကို ပြဆိုသည့်သုတ်။
-သံ၊၁၊၁၂၁-၃။
သံ၊မြန်၊၁၊၁၁၇-၉။
သံ၊ဋ္ဌ၊၁၊၁၆၈-၁၇၀။
သံ၊ဋီ၊၁၊၂၁၆-၉။
-သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ တတိယဝဂ္ဂ၊ တတိယသုတ်။
အရှင်ဂေါဓိကထေရ် ပရိနိဗ္ဗာန်ဝင်စံမှုနှင့် ဆက်စပ်၍ မာရ်နတ်၏ လျှောက်ထားချက်ကို ဘုရားရှင် ဟောတော်မူသည့်သုတ်။
အဋ္ဌကထာ၌-အရှင်ဂေါဓိကထေရ်၏ ဝေဒနာအကြောင်း၊ စိတ်အကြံဖြစ်ပုံ၊ အရှင်ဂေါဓိကထေရ် ရဟန္တာဖြစ်ပုံ၊ သမသီသီ ရဟန္တာ ၃-မျိုး အကြောင်း၊ ပါဠိတော်နှင့် အဋ္ဌကထာတို့၌ “ဗေလုဝစောင်း မူလပိုင်ရှင်သည် မာရ်နတ်ဖြစ်ကြောင်း၊ သောက နှိပ်စက်မှုကြောင့် ထိုနေရာ၌ ဗေလုဝစောင်းကြီး ချိုင်းကြားမှလွတ်ကျသွားကြောင်း ပါရှိပါသည်။
ဋီကာ၌-သမသီသီနှင့် ဆက်စပ်၍ သီသ ၁၃-မျိုးကို ဖွင့်ပြထားပါသည်။
-သံ၊၁၊၁၃၄။
သံ၊မြန်၊၁၊၁၂၉။
သံ၊ဋ္ဌ၊၁၊၁၇၇။
သံ၊ဋီ၊၁၊၂၂၆။
-သံယုတ္တနိကာယ၊ သဂါထာဝဂ္ဂသံယုတ္တ၊ ၅-ဘိက္ခုနီသံယုတ္တ၊ သတ္တမသုတ်။
ဥပစာလာဘိက္ခုနီသည် သစ်ပင်တစ်ပင်၏အောက်၌ နေ့သန့်နေစဉ် မာရ်နတ် ရောက်လာပြီး “အထက်နတ်ပြည် ၅-ထပ်တို့တွင် မည်သည့်နတ်ပြည်၌ မွေ့လျော် ခံစားလိုပါသနည်း”ဟု မေးလျှောက်ရာ ဥပစာလာဘိက္ခုနီက “ထိုနတ်ပြည် ၅-ထပ်တို့သည် ကာမဂုဏ်အနှောင်အဖွဲ့တို့ဖြင့် နှောင်ဖွဲ့ထားသဖြင့် မစ္စုမာရ်, ကိလေသမာရ်, ဒေဝပုတ္တမာရ်တို့၏အလိုသို့ လိုက်ပါကြရကုန်၏၊ ၃၁-ဘုံဟူသောလောကကြီးသည် ကိလေသာမီးတို့ဖြင့် တငြီးငြီးထိန်ပြောင် တောက်လောင်ပူလှိုက် တုန်လှုပ်နေပေ၏။
မာရ်နတ်၏ဖြစ်ရာမဟုတ် ပုထုဇဉ်တို့ မမှီဝဲအပ်သောနိဗ္ဗာန်၌သာ စူးစူးစိုက်စိုက် လွန်စွာ နှစ်ခြိုက်မွေ့လျော်၏”အစရှိသည်ဖြင့် မာရ်နတ်အား မိန့်ကြားသည့်သုတ်။
-သံ၊၁၊၁၃၂။
သံ၊မြန်၊၁၊၁၂၈။
သံ၊ဋ္ဌ၊၁၊၂၂၆။
သံ၊ဋီ၊၁၊၁၇၆။
-သံယုတ္တနိကာယ၊ သဂါထာဝဂ္ဂသံယုတ္တ၊ ၅-ဘိက္ခုနီသံယုတ္တ၊ ပဉ္စမသုတ်။
ဥပ္ပလဝဏ္ဏာဘိက္ခုနီသည် သာဝတ္ထိမြို့တော်၌ ဆွမ်းခံလှည့်လည်၍ ဆွမ်းကိစ္စ ပြီးဆုံးပြီးနောက်ဝယ် နေ့သန့်ခြင်းငှာ အန္ဓဝန်တောအုပ်၌ ရင်းဖျားကိုင်းညွတ် ပင်လုံးကျွတ်ပွင့်နေသော အင်ကြင်းပင်ရင်း၌ ရပ်တည်နေစဉ် ဥပ္ပလဝဏ္ဏာဘိက္ခုနီအား ကြောက်လန့်ခြင်း, ဒူးတုန်ခြင်း, မွေးညှင်းရွှင်ပြ ကြက်သီးထခြင်းတို့ကို ဖြစ်စေလိုခြင်း, သမာဓိပျက်စေလိုခြင်းငှာ အလိုရှိသည်ဖြစ်၍ မာရ်နတ်က “ဥပ္ပလဝဏ္ဏဘိက္ခုနီ၏ ရူပကာယကို ချီးမွမ်းပြီး လူဘော်ကျော့ လူရမ်းကား သေသောက်ကြူး အရက်သမားတို့ကို မကြောက်ပါသလော”ဟု ပြောဆိုလေသည်။
ဥပ္ပလဝဏ္ဏဘိက္ခုနီက မာရ်နတ်၏ စိတ်ထားကြံစည်ချက်တို့ကို သိရှိသဖြင့် “သေသောက်ကြူး အရက်သမား ယောက်ျား တစ်သိန်းလောက်ပင် ဤနေရာသို့ ရောက်လာပစေ မိမိအနေဖြင့် ကြောက်စရာ မလိုတော့ပုံ, မိမိ၏အစွမ်းသတ္တိရှိပုံတို့ကို” ၃-ဂါထာဖြင့် ပြန်လည်မိန့်ကြားသဖြင့် ကိုယ်ဆင်းရဲ စိတ်ဆင်းရဲစွာဖြင့် မာရ်နတ်ယုတ် ပြန်လှည့်သွားရပုံကို ဟောတော်မူသည့်သုတ်။
-အံ၊၁၊၂၆။
အံ၊မြန်၊၁၊၃၄။
အံ၊ဋ္ဌ၊၁၊၂၆၆-၂၇၄။
-အင်္ဂုတ္တရနိကာယ၊ ဧကကနိပါတ၊ ၁၄-ဧတဒဂ္ဂ (ပဉ္စမ)ဝဂ်၊ တတိယသုတ်။
တန်ခိုးကြီးမားကုန်သော ဘိက္ခုနီတို့တွင် ဥပ္ပလဝဏ္ဏာထေရီသည် အသာလွန် ဆုံး ပေတည်း-ဟု ဘုရားရှင် ဟောတော်မူသည့်သုတ်။
(ထေရီ၊၂၂၉။
ထေရီ၊ဋ္ဌ၊၁၉၀-၂၀၆။
) ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်Category:အင်္ဂုတ္တရနိကာယ်။
-သံ၊၁၊၁၃၀-၁။
သံ၊မြန်၊၁၊၁၂၆-၇။
သံ၊ဋ္ဌ၊၁၊၁၇၄-၆။
သံ၊ဋီ၊၁၊၂၂၄။
-သံယုတ္တနိကာယ၊ သဂါထာဝဂ္ဂသံယုတ္တ၊ ၅-ဘိက္ခုနီသံယုတ္တ၊ တတိယသုတ်။
ကောသလနိုင်ငံ သာဝတ္ထိမြို့တော်အနီး အန္ဓဝန်တောအုပ်ဝယ် သစ်ပင်တစ်ပင် အောက်ဝယ် နေ့ပိုင်း၌နေသော အရှင်မ ကိသာဂေါတမီ၏ ကြောက်လန့် တုန်လှုပ် ကြက်သီးမွေးညှင်းထပြီး သမာဓိပျက်ရန်အတွက် “ကိံ နု တံ”အစရှိသော ဂါထာဖြင့် ပြောဆိုလာသော မာရ်နတ်အား “အစ္စန္တံ မတပုတ္တမှိ”အစရှိသော နှစ်ဂါထာဖြင့် စိုးရိမ်ခြင်း, ငိုကြွေးခြင်း သင့်ကိုကြောက်ရွံ့ခြင်း မရှိတော့ပုံ၊ အာသဝေါမရှိတော့ပုံ-အစရှိသော မိမိ၏ အရဟန္တဂုဏ်တို့ကို ထုတ်ဖော်၍ ဟောပြသည့်သုတ်။
-သံ၊၁၊၁၂၉။
သံ၊မြန်၊၁၊၁၂၅။
သံ၊ဋ္ဌ၊၁၊၁၇၄။
သံ၊ဋီ၊၁၊၂၂၃။
-သံယုတ္တနိကာယ၊ သဂါထာဝဂ္ဂသံယုတ္တ၊ (၅)ဘိက္ခုနီသံယုတ္တ၊ ပဌမသုတ်။
အာဠဝိကာဘိက္ခုနီသည် သာဝတ္ထိမြို့တော်အနီး အန္ဓဝန်တောအုပ်အတွင်း၌ ကာယဝိဝေကဖြင့် နေ့သန့်နေစဉ် နှောက်ယှက်လာသော မာရ်နတ်၏စကားကို ပြန်လည် ချေပပြောဆိုသဖြင့် စိတ်ပျက်စွာဖြင့် မာရ်နတ်ထွက်ခွါသွားရပုံကို ဟောတော်မူသည့်သုတ်။
အဋ္ဌကထာနှင့် ဋီကာတို့၌-အန္ဓဝန်တောအုပ်အကြောင်း ဖွင့်ထားပါသည်။
-သံ၊၁၊၁၅၀။
သံ၊မြန်၊၁၊၁၄၃-၄။
သံ၊ဋ္ဌ၊၁၊၁၉၆။
-သံယုတ္တနိကာယ၊ သဂါထာဝဂ္ဂသံယုတ္တ၊ ဗြဟ္မသံယုတ္တ၊ ပဌမဝဂ္ဂ၊ သတ္တမသုတ်။
ဘုရားရှင် သာဝတ္ထိမြို့ ဇေတဝန်ကျောင်းတော်၌ နေ့အခါ တစ်ပါးတည်း ကိန်းအောင်းတော်မူနေစဉ် သုဗြဟ္မာအမည်ရှိသော ပစ္စေကဗြဟ္မာနှင့် သုဒ္ဓါဝါသအမည်ရှိသော ပစ္စေကဗြဟ္မာတို့ ရောက်ရှိလာကြပြီး ကောကာလိကရဟန်းကို အကြောင်းပြု၍ “အပ္ပမေယျ ပမိနန္တော”အစရှိသော ဂါထာဖြင့် ဘုရားရှင်အား လျှောက်ထားသည့်သုတ်။
-သံ၊၁၊၁၅၂-၄။
သံ၊မြန်၊၁၊၁၄၅-၇။
သံ၊ဋ္ဌ၊၁၊၁၉၈-၂၀၁။
သံ၊ဋီ၊၁၊၂၄၇-၈။
ကောကာလိကရဟန်းက အဂ္ဂသာဝကမထေရ်နှစ်ပါးတို့အား ဆဲရေးပြစ်မှားပုံ၊ ဘုရားရှင်က တားမြစ်ပုံ၊ ဘုရားရှင်ရှေ့မှ ထွက်သွားပြီး မကြာမီ ကောကာလိက ရဟန်း အိုင်းအမာနာ အဆင့်ဆင့်ဖြစ်ပေါ် ပေါက်ကွဲပြီး ကွယ်လွန်သွားပုံ၊ ပဒုမ (အဝီစိ) ငရဲ၌ ဖြစ်ရပုံ၊ သဟမ္ပတိဗြဟ္မာကြီးလာရောက်၍ ကောကာလိကအကြောင်း လျှောက်ထားပုံ၊ ပဒုမ (အဝီစိ)ငရဲ သက်တမ်း ပမာဏ၊ အဗ္ဗုဒ၊ နိရဗ္ဗုဒ၊ အဗဗ၊ အဋဋ၊ အဟဟ၊ ကုမုဒ၊ သောဂန္ဓိက၊ ဥပ္ပလ၊ ပုဏ္ဍရိက၊ ပဒုမငရဲကြီးများကို ဘုရားရှင် ဟောတော်မူသည်။
အဋ္ဌကထာ၌-ကောကာလိကသူဌေးသား “စူဠကောကာလိက”နှင့် ဗြာဟ္မဏ၏သား “မဟာကောကာလိက”ဟု ကောကာလိကအမည်ဖြင့် ရဟန်းနှစ်ပါးရှိပုံ၊ ကောကာလိက ရဟန်း၏ အဂ္ဂသာဝကနှစ်ပါးအပေါ်၌ မကျေနပ်ချက်များ၊ ရန်ငြိုးဖွဲ့ပုံ၊ ကောဋိ, ပကောဋိ-အစရှိသောသင်္ချာများကိုလည်း ပြဆိုထားပါသည်။
-အံ၊၃၊၃၉၃-၈။
အံ၊မြန်၊၃၊၃၈၇-၃၉၀။
အံ၊ဋ္ဌ၊၃၊၃၂၆-၉။
အံ၊ဋီ၊၃၊၃၄၇-၉။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၉)၄-ထေရဝဂ္ဂ၊ နဝမသုတ်။
အထက် (သံ၊၁၊၁၅၂)သုတ်တော်အတိုင်း ဟောတော်မူပါသည်။
ဤသုတ်၌ ကောကာလိက၏ ဥပဇ္ဈာယ်တူရူဗြဟ္မာက လာရောက်၍ အဂ္ဂသာဝကများကို မပြစ်မှားဖို့ ဟောပြောချက်သည်သာ ထူး၏၊ ဋီကာ-၌ သဟမ္ပတိဗြဟ္မာအကြောင်း အနည်းငယ် ဖွင့်ပြထားသည်။
-သုတ္တနိ၊၃၇၉-၃၈၅။
သုတ္တနိ၊မြန်၊၃၅၉-၃၆၃။
သုတ္တနိ၊ဋ္ဌ၊၂၊၁၉၄-၂၀၂။
-ခုဒ္ဒကနိကာယ၊ သုတ္တနိပါတ၊ ၃-မဟာဝဂ္ဂ၊ ဒသမသုတ်။
စုဏ္ဏိယသုတ်ပါဠိတော်သည် (သံ၊၁၊၁၅၂)သုတ်တော်အတိုင်း ဟောထားပါသည်။
(သံ၊၁၊အံ၊၃)သုတ်၏အဆုံး၌ ဂါထာသုံးဂါထာကို ဟောတော်မူသော်လည်း ဤ၌ (၆၆၂-မှ ၆၈၃-အထိ) (၂၂)ဂါထာ ဟောတော်မူသည်သာ ထူးပါသည်။
အဋ္ဌကထာ၌လည်း -သံယုတ်အဋ္ဌကထာ၊ အင်္ဂုတ္တရအဋ္ဌကထာတို့အတိုင်းသာ ဖွင့်ပါသည်၊ တူရူ-ဗြဟ္မာနှင့် သဟမ္ပတိဗြဟ္မာအကြောင်း ဖွင့်ဆိုချက်၊ ဂါထာဖွင့် ဆိုချက်သာ ထူးပါသည်။
-သံ၊၁၊၁၅၁။
သံ၊မြန်၊၁၊၁၄၄။
သံ၊ဋ္ဌ၊၁၊၂၄၆-၇။
သံ၊ဋီ၊၁၊၁၉၇-၈။
-သံယုတ္တနိကာယ၊ သဂါထာဝဂ္ဂသံယုတ္တ၊ ၆-ဗြဟ္မသံယုတ္တ၊ ပဌမဝဂ္ဂ၊ နဝမသုတ်။
အဂ္ဂသာဝကမထေရ်နှစ်ပါး၏အပြစ်ကို ပြောဆိုသော အရိယူပဝါဒကံကြောင့် ကိုယ်ခန္ဓာ၌ ယားယံသောအနာရောဂါဖုများဖြင့် ဝေဒနာပြင်းထန်စွာ ခံနေရသော ကောကာလိကရဟန်းအား ဆုံးမရန်ရောက်ရှိလာသော တုရူဗြဟ္မာကြီးအား အပြစ် ပြော၍ လက်မခံသောကြောင့် အရိယူပဝါဒကံ၏အပြစ်တို့ကို တုရူဗြဟ္မာက ပြောဆိုသည့်သုတ်။
အဋ္ဌကထာ, ဋီကာတို့၌ တုရူဗြဟ္မာအကြောင်းနှင့် ဖွင့်ဆိုချက်များ ပါရှိပါသည်။
သံ၊ဋ္ဌ၊၁၊၁၉၇။
သံ၊ဋီ၊၁၊၂၄၆။
-သံယုတ္တနိကာယ၊ သဂါထာဝဂ္ဂသံယုတ္တ၊ ၆-ဗြဟ္မသံယုတ္တ၊ ပဌမဝဂ်၊ အဋ္ဌမသုတ်။
သုဗြဟ္မာနှင့် သုဒ္ဓါဝါသ-ဟူသော ပစ္စေက ဗြဟ္မာ နှစ်ဦးတို့ ဘုရားရှင် သီတင်းသုံးတော်မူရာ ကောသလနိုင်ငံ သာဝတ္ထိမြို့ ဇေတဝန်ကျောင်းတော်သို့ လာရောက်ကြပြီး ကတမောဒကတိဿသည် “အကိဿဝ”-ပညာမဲ့သူဖြစ်ကြောင်း လျှောက်ထားသည့်သုတ်။
-သံ၊၁၊၁၃၈-၁၄၀။
သံ၊မြန်၊၁၊၁၄၁-၃။
သံ၊ဋ္ဌ၊၁၊၁၇၉-၁၈၆။
သံ၊ဋီ၊၁၊၂၂၉-၂၃၇။
(ဝိ၊၃၊၅-၁၀။
ဝိ၊ဋ္ဌ၊၃၊၂၄၂-၅။
ဝဇိရ၊၃၉၇-၈။
၁၅၀-၁၆၀။
ဝိမတိ၊၂၊၈၅-၈။
ဒီ၊၂၊၃၀-၄၊ ဒီ၊ဋ္ဌ၊၂၊၅၅-၆၂။
ဒီ၊ဋီ၊၂၊၅၇-၆၆။
မ၊၁၊၂၂၄-၆။
မ၊၂၊၂၉၁-၅။
မ၊ဋ္ဌ၊၁၊၈၀-၇။
မ၊ဋီ၊၂၊၁၃၀-၇။
-သံယုတ္တနိကာယ၊ သဂါထာဝဂ္ဂသံယုတ္တ၊ ၆-ဗြဟ္မသံယုတ္တ၊ ၁-ပဌမဝဂ္ဂ၊ ပဌမသုတ်။
ဘုရားရှင် မဂဓနိုင်ငံ ဥရုဝေလတောအုပ် နေရဉ္ဇရာမြစ်အနီး သတ္တသတ္တာဟ စံနေတော်မူပြီး (ဗုဒ္ဓဂယာ) အဇပါလညောင်ပင်အနီး၌ သီတင်းသုံးတော်မူစဉ် တရားတော်ကို လူသားတို့ တွေးခေါ်ကြံစည်ရုံမျှဖြင့် မသိနိုင်ပုံ၊ လူသားများ၏ ကိလေသာ ကာမဂုဏ်တို့ဖြင့် ပျော်မွေ့နေကြပုံ၊ ယုံကြည်မှုသဒ္ဒါဓာတ် အားကောင်းစေနိုင်သည့် ဗြဟ္မာတောင်းပန်မှု လိုအပ်နေသေးပုံ-အစရှိသော အကြောင်းတို့ကြောင့် တရားဟောတော်မမူသေးရန် အကြံအစည်ဖြစ်ပုံနှင့် လောကဂရု သဟမ္ပတိဗြဟ္မာကြီး၏ တရားဟောတော်မူရန် လျှောက်ထားတောင်းပန်မှုနှင့် တရားဟောတော်မူရန် ပဋိညာဉ် ပေးတော်မူပုံကို ပြဆိုသည့်သုတ်။
-သံ၊၁၊၁၄၀-၂။
သံ၊မြန်၊၁၊၁၃၅-၇။
သံ၊ဋ္ဌ၊၁၊၁၈၆-၇။
သံ၊ဋီ၊၁၊၂၃၈-၉။
-သံယုတ္တနိကာယ၊ သဂါထာဝဂ္ဂသံယုတ္တ၊ ၆-ဗြဟ္မသံယုတ္တ၊ ပဌမဝဂ္ဂ၊ ဒုတိယသုတ်။